open-index/open-wikipedia-markdown huggingface dataset:
Magyarosaurus

O ***magyarosaurus*** foi un dinosauro, un pequeno saurópodo que habitou no Cretáceo final (Maastrichtiano) no que hoxe é Romanía, un dos máis pequenos saurópodos adultos coñecidos, media só seis metros de longo, o seu pequeno tamaño é un caso típico de ananismo insular, unha forma de adapación ás condicións ambientais, a penuria de alimento e a falta de grandes predadores favoreceu a evolución dos animais máis pequenos.

## Descuberta 
Os restos deste saurópodos descubríronse na rexión de Hunedoara (Romanía), descrito por Nopcsa por primeira vez como *Titanosaurus dacus* en 1915, cambióuselle o nome en 1932 por *Magyarosaurus dacus*.

## Véxase tamén 
### Bibliografía 
* Kristina Curry Rogers, "Titanosauria: A phylogenetic Overview" *in* Kristina Curry Rogers e Jeffrey A. Wilson, (eds) 2005, *The Sauropods: Evolution and Paleobiology*, University of California Press, Berkeley, ISBN 0-520-24623-3
* Die fossile Reptil-Ordnung Saurischia, ihre Entwicklung und Geschichte. Huene, F. von MONOG. GEOL. PAL. 4 (1) pts. 1 e 2, viii +361 pp (1932).
* Die Dinosaurier der siebenburgischen Landesteile Ungarns. Mitteil. Nopcsa, F. JB. K. UNGAR. GEOL. REICHSANST. 23;1-26 (1915).
Xosé Cerviño García

**Xosé Cerviño García**, tamén coñecido como o **Mestre Cerviño** ou, máis popularmente, como **Pepe da Pena** nado en Aguasantas (Cerdedo-Cotobade) o 23 de maio de 1843 e finado no mesmo concello o 4 de xaneiro de 1922, foi un canteiro e escultor galego.

## Traxectoria 
Algúns especialistas considérano o escultor máis afamado da súa época e de toda a historia da cantaría galega. De Xosé Cerviño opinou así Castelao:

[miniatura|[Cruceiro do Hío.]]
Aínda que a súa escultura máis nomeada foi sempre o **cruceiro do Hío**, en Cangas, o conxunto da súa obra merece ser tamén recordado, ben sexa polas esculturas atribuídas a el directamente, ben sexa polas atribuídas á súa dirección.

* Restauración da escaleira de caracol de San Domingos de Bonaval, en Santiago de Compostela.
* A *Santa Cea* e *O Cristo Morto*, en Cangas, dúas imaxes das procesións da Semana Santa canguesa.
* Capela do Pazo de Montero Ríos e na igrexa de Santo André, en Lourizán (Pontevedra).
* Restauración da igrexa de Santa María de Augasantas (Cerdedo-Cotobade, Pontevedra).
* Panteóns no cemiterio de Augasantas.
* Panteóns nos cemiterios de Antas (A Lama) (construído en 1873), Valongo (Cerdedo-Cotobade) (*circa* 1880), Lantaño (Portas) e Lois (Ribadumia). A autoría dos panteóns de Augasantas e Antas non ofrecen dúbida pero a dos outros non é tan segura aínda que a súa similitude permite atribuílos a Cerviño ou dirixidos por el.
* Panteón da Familia Candeira no cemiterio de Celeiros (Ponteareas), construído en 1871.
* Cantería das igrexas de Santa María de Beariz (Ourense) e Santiago de Viascón (Cerdedo-Cotobade).
* Un Sagrado Corazón para a igrexa de Santo André de Valongo (Cerdedo-Cotobade).
* Diferentes imaxes, retablos ou campanarios en varias igrexas do Morrazo.

## Falecemento 
Xosé Cerviño faleceu no ano 1922, cego e na máis absoluta pobreza. Foi soterrado no cemiterio de Augasantas, panteón que el mesmo construíu, tal e como fixera coa súa propia casa. Neste panteón, pódese apreciar a súa firma cun banete de catro picos .

## Notas 
## Véxase tamén 
### Bibliografía 
*
* 
* 
* 
### Ligazóns externas 
*
Romualdo I de Benevento

**Romualdo I** (tamén escrito *Romoald* e en italiano *Romoaldo*), duque de Benevento (662-677), era o fillo de Grimoaldo, rei dos longobardos. 
## Traxectoria
Recibiu Benevento cando o seu pai usurpou o trono en 662. Grimoaldo mandou á esposa do deposto rei Perctarito, Rodelinda, e ao seu fillo Cunincperto á corte do seu fillo en Benevento.

Romualdo desposou á súa irmá Gisa co emperador bizantino Constante II. Os bizantinos estaban a cercar Benevento e a valente defensa da cidade de Romualdo estaba a sucumbir, cando Grimoaldo se presentou e derrotaron a ameaza bizantina. Romualdo daquela tomou Taranto e Brindisi, limitando moito a influencia bizantina nesa rexión. Recibiu axuda militar da horda búlgara Alcek, que residía no sur da península desde a caída de Roma. A cambio deulles dereitos de pasto en 667.

Romualdo nunca viu o reino que o seu pai gañara e tan ben defendera, Perctarito volveu e parou o seu reinado.

Sucedeuno o fillo que tivo con Teodrada, filla do duque Lopo de Friúl, Grimoaldo II.

## Véxase tamén 
### Bibliografía
* Gwatkin, H.M., Whitney, J.P. (ed) *The Cambridge Medieval History: Volume II—The Rise of the Saracens and the Foundations of the Western Empire*. Cambridge University Press, 1926.
Economía de Suecia

[miniatura|left|Bolsa de Valores de [Estocolmo.]]
A economía de **Suecia**, país altamente industrializado, é a 35ª maior do mundo. Axudada polo seu pacifismo e neutralidade durante todo o século XX, o país alcanzou un patrón de vida invexable, baixo un sistema mixto de capitalismo e beneficios sociais. Suecia ten un moderno sistema de distribución de renda, un excelente sistema de telecomunicacións interno e co estranxeiro, ademais dunha man de obra ben instruída.

A agricultura, antes un sector importante, responde hoxe por pouco máis de 1% do PIB e emprega 2% da man de obra. A industria beneficiase dos grandes recursos económicos do país, como as grandes forestas, os xacementos de ferro e o potencial hidroeléctrico.

O país é membro da Unión Europea, pero en referendo a 14 de setembro de 2003 a súa poboación rexeitou a adopción do Euro como moeda.

## Notas
J.J. Cale

**J.J. Cale**, nado en Oklahoma City (Oklahoma) o 5 de decembro de 1938 e finado en La Jolla (California) o 26 de xullo de 2013, foi un músico e compositor estadounidense.

O seu verdadeiro nome era John W. Cale, aínda que moitas fontes dan incorrectamente o nome de Jean Jacques Cale. Criouse en Tulsa. Foi coñecido por escribir dúas cancións que levaron a Eric Clapton á fama, "After Midnight" e "Cocaine", así como outras moitas cancións gravadas por outros artistas. Cale tiña fama de ser un tipo solitario, e de evitar o protagonismo, aínda que con moitos fans e admiradores na industria da música.

## Discografía 
**A Trip Down The Sunset Strip* (1966)
**Naturally* (1971)
**Really* (1973)
**Okie* (1974)
**Troubadour* (1976)
**5* (1979)
**Shades* (1981)
**Grasshopper* (1982)
**Number 8* (1983)
**Travel Log* (1990)
**Number 10* (1992)
**Closer To You* (1994)
**Guitar Man* (1996)
**Anyway the Wind Blows* (1997)
**To Tulsa and Back* (2004)
**Collected* (2006)
**The Road to Escondido* (2006)
Lista de dominios de Internet

Esta é unha lista dos **dominios existentes en Internet**:

## Dominios xenéricos 
## Dominios de primeiro nivel territoriais 
### Activos 
### Asignados pero sen uso 
### Reservados pero non asignados 
### Eliminados ou retirados
Martiño Rivas

**Martiño Rivas López**, nado en Vimianzo o 10 de xaneiro de 1985, é un actor galego, coñecido artisticamente noutrora como **Martín Rivas**. Interpretou a Marcos Novoa Pazos na serie de televisión de Antena 3 *El internado* e o seu papel no filme *Os xirasoles cegos* valeulle un nomeamento ó Premio Goya ao mellor actor revelación.

## Traxectoria 
Comezou a súa carreira como actor sendo un neno, na serie da TVG *Mareas vivas*. Traballou nela de 1998 a 2000, nas temporadas primeira a terceira. En 2004 participou na rodaxe da curtametraxe *Puzle*, de 24 minutos de duración. En 2005 tivo tamén un papel secundario, como David, nas dúas temporadas de *Maridos e mulleres*, de Zénit Televisión para TVG. Das teleseries de ámbito autonómico pasou a traballar en series estatais como *SMS*, na cal sae en cinco episodios. Dende 2007 a 2010, fixo o papel de Marcos Novoa Pazos na serie *El Internado* de Antena 3. No 2008, fixo a súa primeira aparición no cine, no filme de José Luis Cuerda *Os xirasoles cegos* xunto a Javier Cámara e Maribel Verdú. A súa interpretación valeulle un nomeamento ó Premio Goya ao mellor actor revelación. O ano seguinte, aparece na curtametraxe *Universos* xunto coa súa compañeira de *El Internado* Blanca Suárez. No 2011 fai o seu debut no teatro coa obra *Drácula*, na que interpreta a Jonathan Harker.

## Vida persoal 
Fillo do escritor Manolo Rivas e de María Isabel López. Rivas graduouse nun instituto de Londres e posteriormente estudou comunicación audiovisual na Universidade de Santiago de Compostela. Ademais do galego e o castelán, fala fluidamente o inglés.

Mantivo unha relación coa actriz Irene Escolar.

En 2017 comezou unha relación con Kayoko Everhart, modelo e bailarina de orixe afroxaponesa da Compañía Nacional de Danza coa que tivo unha filla. 

Desde 2020 mantén unha relación coa modelo francesa Lily Fofana, é filla do exfutbolista marfileño Youssouf Falikou Fofana e a ex do YouTuber Sneako co que rompeu en 2020.

Martiño decidiu castelanizar o seu nome por Martín porque non o entendían en Madrid.

## Filmografía 
### Curtametraxes 
* *Puzzle* (2004). Curtametraxe gravada en Santiago de Compostela.
* *Atopeite* (2006). Dirixida por Susana Pérez.
* *Universos* (2009). Dirixida por José Corbacho e Juan Cruz. Como *Álex*.

### Obras de teatro 
* *Drácula* (2007) de Bram Stoker. Dirixida por Eduardo Bazo e Jorge de Juan e protagonizada por Emilio Gutiérrez Caba e Ramón Langa, entre outros. Como *Jonathan Harker*.
* *La Monja Alférez* (2013) de Domingo Miras. Dirixida por Juan Carlos Rubio. Centro Dramático Nacional.
* *Cuestión de altura* (2014) de Sandra García Nieto. Dirixida por Rubén Cano. Como *Rubén*. Teatro Español
* *Jauría* (2019-2021) de Jordi Casanovas. Dirixida por Miguel del Arco. Como Antonio Guerrero. Teatro Kamikaze y Gira.

## Premios e nomeamentos 
;Premios Goya

;Festival de cine e telivisión Islantilla

;Premios Vieira de Prata

;Premios EP3

## Notas 
## Véxase tamén 
### Ligazóns externas 
* Martiño Rivas en AAG
* Martiño Rivas en AVG
* Web non oficial do actor
Sonic Youth (álbum)

***Sonic Youth*** é o EP de estrea da banda estadounidense de rock alternativo Sonic Youth. Foi gravado en 1981 no Radio City Music Hall, en Nova York, e editado polo selo de Glenn Branca, Neutral Records, en marzo de 1982. É a única gravación de Sonic Youth que conta co batería Richard Edson.

## Reedicións 
En 1987 SST Records reeditou o álbum no formato orixinal en vinilo, ademais de en casete cos cinco temas na primeira cara da cinta. A outra cara contaba cos mesmos temas, pero interpretados ao revés, do último ao primeiro, e tanto no libreto como no propio casete as cancións da cara b aparecían impresas como se se vise a través dun espello. Ese mesmo ano o EP foi publicado por vez primeira en CD, a través de SST nos Estados Unidos e de Blast First Records no Reino Unido.

Geffen reeditou o EP no ano 2006 en CD e en dobre vinilo con 8 temas engadidos. 7 proceden dunha actuación en directo do día 18 de setembro de 1981, mentres que o último corte é unha é unha gravación de estudio dunha versión previa de "I Dreamed I Dream", gravada en outubro de 1981.

## Listaxe de cancións 
* As cancións extra graváronse ao vivo no Music for Millions Festival no New Pilgrim Theatre de Nova York o día 18 de setembro de 1981, agás a versión de estudio de "Where the Red Fern Grows", gravada en outubro dese ano segundo o libreto.

## Notas 
## Véxase tamén 
### Ligazóns externas 
* O EP *Sonic Youth* na páxina oficial da banda
Confusion Is Sex

***Confusion is Sex*** é o primeiro álbum de Sonic Youth, orixinalmente editado en 1983 polo selo independente Neutral Records. Foi reeditado no ano 1995 pola DGC con máis temas tirados do EP *Kill Yr. Idols*. A imaxe da portada é un bosquexo feito pola baixista Kim Gordon do guitarrista Thurston Moore. Esta imaxe foi usada en carteis de concertos nas primeiras etapas da banda.

O álbum é a segunda edición da banda, despois do EP *Sonic Youth* lanzado en 1982. Inicialmente foi concibido como un sinxelo, pero a banda decidiu gravar todas as novas cancións compostas para conformar o álbum.

As cancións do álbum saíron dunha segunda sesión de gravación das mesmas, despois de que as cintas das sesións orixinais fosen borradas accidentalmente cando Thurston Moore ou Lee Ranaldo as transportaron dentro do seu amplificador de guitarra de camiño a unha actuación en Europa, descoñecendo que o imán do altofalante podía borrar as cintas.

A portada do disco é un bosquexo de Thurston Moore feito por Kim Gordon usado no cartel dun dos seus primeiros concertos, o 8 de maio de 1981. A contraportada é a fotocopia dunha fotografía da banda en directo.

## Gravación 
*Confusion Is Sex* foi gravado por Wharton Tiers no seu estudio en Chelsea, Manhattan (que establecera no soto dun edificio onde traballaba como supervisor). Gravouse principalmente durante o curto período de Jim Sclavunos como batería da banda, encargándose da meirande parte das baterías do álbum. Cando as sesións estaban a piques de rematar Sclavunos decidiu deixar o grupo e Bob Bert foi convidado a regresar. Bert aparece en "Making the Nature Scene" e a versión ao vivo de The Stooges "I Wanna Be Your Dog". *Confusion Is Sex* é o único álbum de Sonic Youth no cal o guitarrista Lee Ranaldo toca o baixo, concretamente na canción "Protect Me You".

A letra de "The World Looks Red" foi escrita por Michael Gira da banda Swans, que despois usaría a mesma letra na canción "The World Looks Red/The World Looks Black" do álbum de Swans de 2016 *The Glowing Man*.

O tema de The Stooges "I Wanna Be Your Dog" gravouse ao vivo o 15 de novembro de 1982 en Raleigh, Carolina do Norte, durante a xira *Savage Blunder* que a banda realizou con Swans.

## Listaxe de cancións
## Persoal 
; Sonic Youth

* Kim Gordon&nbsp;– baixo, guitarra, voces, produción
* Thurston Moore&nbsp;– voces, guitarra, baixo, produción
* Lee Ranaldo&nbsp;– guitarra, baixo, cítola en "Inhuman", produción
* Jim Sclavunos&nbsp;– batería, produción
* Bob Bert&nbsp;– batería en "I Wanna Be Your Dog" e "Making the Nature Scene", produción

; Peroal técnico

* Wharton Tiers&nbsp;– produción, técnico de son
* John Erskine&nbsp;– técnico asistente

## Notas 
## Véxase tamén 
### Ligazóns externas 
*Confusion is Sex en Discogs
Cardo (homónimos)

**Cardo** é un termo empregado na planificación urbanística do Imperio Romano.

**Cardo** é tamén o nome que levan varias especies de plantas:
**Cynara cardunculus*, é o cardo común
**Centaurea calcitrapa*, é cardo estrelado ou calcatripa
**Cirsium arvense*, é o cardo condidor ou cardo hemorroidal
**Cnicus benedictus*, é o cardo santo
**Dipsacus fullonum* ou *Dipsacus sylvestris* é o cardo bravo ou cardencha
**Eryngium campestre*, é o cardo corredor
**Erygium maritimum*, é o cardo da ribeira
**Hyoscyamus niger*, é o cardo velliño
**Onopordum acanthium*, é o cardo asneiro
**Scolymus hispanicus*, é o cardo dourado
**Sonchus oleraceus* ou *Sonchus asper* é o cardo molar
**Carlina corimbosa*, é o cardo cuco
**Silybum marianum*, é o cardo leiteiro
**Carthamus lanatus*, é o cardo cabreiro
**Pleurotus eryngii*, é o cogomelo de cardo.
Domótica

miniatura|Un panel de control doméstico, capaz de controlar a iluminación, termóstato, seguridade, pechaduras e entretemento doméstico.

miniatura|Un panel típico de conexións doméstico.
A **domótica** é a disciplina que se ocupa de estudar a tecnoloxía para mellorar a calidade de vida dos seres vivos, en contornos antropizados.

## Historia e características 
Esta disciplina naceu no curso da Terceira Revolución Industrial. O termo é un cruzamento das palabras *domus* (que significa "casa" en latín) e robótica (de robot, que significa escravo en checo)

Un hábitat ou edificio domótico é aquel dotado de automatismos coa finalidade de mellorar a calidade de vida das persoas que viven nese espazo, de xeito que se reduza o traballo doméstico, aumentando a seguranza, racionalizando os diferentes consumos e optimizando os recursos. Un sistema domótico debe ter a ubicuidade suficiente no seu control, teléfono, PDA, PC, Internet etc. Por exemplo, nun edificio domótico, durante o inverno, as persianas poderían subirse automaticamente durante o día, e pola noite baixarían elas soas, aproveitando a luz e a calor solar ao longo do día, favorecendo a optimización do consumo enerxético da edificación. Isto é un exemplo básico, aínda que un bo sistema domótico debe ofrecer infinitas posibilidades de control dunha maneira sinxela.

## Elementos importantes nunha instalación domótica 
* Incremento do conforto
* Automatización do control de luces, persianas, fiestras, cortinas e enchufes.
* Climatización automática (calefacción e refrixeración).
* Optimización da xestión de consumos: enerxía eléctrica, gas, recursos hídricos.
* Uso de enerxías renovábeis (enerxía solar, enerxía xeotérmica, enerxía eólica).
* Automatización de tarefas: rego, acendido de servizos a certas horas, en función de acontecementos etc.
* Ubicuidade no control, tanto externo como interno, control remoto de Internet, PC, mandos sen fío (p. ex. PDA con WiFi), aparatos eléctricos.
* Facilidade de uso (GUI, interface de usuario gráfico, aplicación).
* Xestión do lecer.
* Alarmas. Vixilancia anti-incendios. Temperatura. Detección de fugas de gas ou auga. 
* Control de accesos. 
* Control biométrico.
* Control de servizos para simular a presenza de xente durante ausencias prolongadas.
* Xestión de alarmas técnicas: corte de subministración, posibilidade de visualización remota do edificio.

## Control 
Todas as ordes que se efectúan nunha casa domótica realízanse a través de diferentes sistemas:
* IR (mando por raios infravermellos)
* Inalámbrico
* Teléfono

## Véxase tamén 
### Outros artigos 
* Immótica
Gritos en el pasillo

***Gritos en el pasillo*** é un filme de animación español do ano 2006, dirixido e escrito por Juanjo Ramírez.

## Sinopse 
Un prestixioso ilustrador de contos infantís é contratado polo director dun manicomio. A súa misión alí será decorar as paredes cos seus debuxos, para mellorar o ambiente do lugar. Parece un traballo sinxelo, pero as cousas complícanse cando o debuxante descobre un escuro corredor tras o que se escoitan uns berros arrepiantes.

## Personaxes 
### Debuxante 
Prestixioso ilustrador de contos infantís. Reprimido dende a infancia, pois educouse nunha familia que consideraba os artistas xente inútil e desprezable. Iso converteu o noso protagonista nun tipo inseguro e influenciable, acostumado a cruzarse de brazos ante os problemas. Pero iso vai cambiar, debuxante. Porque os perigos que che rondan no interior do MANÍ-comio obrigarante a tomar unha decisión: Sobrevivir... ou caducar.

### Enfermeiro xefe 
É a man dereira do director do MANÍ-comio. Sinistro, enigmático, tan inestable coma os caducados mentais que custodia. Caerlle mal é o peor que che pode ocorrer alí dentro. Mala sorte, amigo debuxante: Ti cáeslle mal. Moi mal...

### Marita 
A caducada mental máis singular do MANÍ-comio. Compórtase coma unha nena, intentando fuxir dos horrores que a atormentan. É única para idear formas de facerse dano. Ri coma os anxos. Chora coma as almas en pena. É adorable. É irritable. Farache rir. Farache tremer. Quererás abrazala. Quererás asasinala...

### Director do manicomio 
Probablemente o cacahuete máis vello do centro para caducados mentais. É a cara amable dese sinistro lugar. Diríxese ós seus con circunspección e bondade. Si, amigo debuxante. Este velliño podería ser o teu mellor aliado, de non ser por un pequeno detalle: cando lle contes o que che está pasando, non te crerá.

### Herr Doctor 
¿Onde se refuxia un doutor nazi cando a súa patria perde a guerra? ¡No noso MANÍ-comio, por suposto! Impón a disciplina e a saúde mental cos procedementos máis extremos. Procedementos baseados na nosa mellor amiga: A electricidade.

## Véxase tamén 
### Ligazóns externas 
* Web oficial da película.
Mullingar

**Mullingar** (*An Muileann gCearr* en irlandés) é unha cidade da República de Irlanda, no centro do país na provincia de Leinster. É a capital do condado de Westmeath. Ten unha poboación de 8.954 habitantes.
Economía de Ucraína

Despois da Rusia, a Ucraína era de lonxe a máis importante economía da antiga Unión Soviética, producindo 4 veces máis que a república seguinte. O seu solo fértil xeraba case 1/4 da produción agrícola soviética, e as súas facendas producían grandes cantidades de carne, leite, grans e vexetais para outras repúblicas A explotación intensiva dos solos negros e fértiles do cinto agrícola ucraíno tornaron o país nun gran produtor de trigo e remolacha. Outros cultivos importantes son: cebada, millo, leguminosas, pataca, avea, centeo, paínzo e trigo sarraceno. Os principais cultivos industriais son os de remolacha e de semente de xirasol. Cultívanse tamén froitas e hortalizas nos arredores das grandes cidades. A cría de gando bovino e suíño dáse en todo o pais.

Ucraína conta con ricos xacementos de manganeso no Donbás. Esa rexión é o centro industrial do país e un dos principais complexos mineiro-metalúrxicos e de industria pesada da Europa. Ucraína é tamén un importante produtor de gas natural e de petróleo, aínda que as reservas deses combustíbeis fósiles teñan sido excesivamente explotadas durante o período soviético.

O Donbás presenta tamén industrias metalúrxicas altamente desenvolvidas, que producen ferro e aceiro en grandes cantidades.

## Notas
Navan

**Navan** (*An Uaimh* en irlandés) é unha cidade da República de Irlanda, na provincia de Leinster e no condado de Meath.
Los Toreros Muertos

**Los Toreros muertos** é un grupo musical do movemento contracultural coñecido como Movida madrileña na estética do rock (punk) e pop.

## Historia 
O cantante, debuxante e humorista gaditano Pablo Carbonell, o baixista galego Many Moure e o teclista arxentino Guillermo Piccolini formaron este grupo en 1985, en plena Movida madrileña; o grupo disolveuse en 1992, volvendo en 2007. Cultivou un tipo de canción cuxas acenos de identidade son unha particular e irreverente orixinalidade e un transgresor sentido do humor. Tras o seu maxisingle "Yo no me llamo Javier" veu o seu mellor disco, *30 años de éxitos* (Ariola, 1986), onde é perceptible o influxo de Madness e a Orquesta Mondragón. En 1987 saíu *Por Biafra*, cuxo mellor tema é "On the Desk". En 1989 divulgouse o seu terceiro álbum, *Mundo Caracol*, e a súa traxectoria conclúe con *Toreros muertos: Cantan en Español*, editado no ano 92 e producido por Piccollini.

A súa popularidade impulsouse en América Latina cara a (1988), cando participaron xunto a outros artistas como Los Prisioneiros, Miguel Mateos, Timbiriche, Jose Feliciano, Yordano, Océano e os colombianos Compañía Ilimitada e Pasaporte nun mega evento de 12 horas de duración chamado Concerto de Concertos que levou a cabo o 17 de setembro de 1988 en Bogotá, Colombia no estadio Nemesio Camacho "O Campin".

Entre as súas cancións máis recordadas figuran a que lles dá nome, *Mi agüita amarilla, Yo no me llamo Javier, Soy un animal, Pilar , On the Desk, Falangista* (Onde Carbonell facía unha divertida crítica sobre a súa suposta ideoloxía) e 1789.

## Discografía 
**Álbums** 
* 30 años de éxitos (1986)
* Por Biafra (1987) 
* Mundo Caracol (1989)
* Toreros muertos: Cantan en Español (1992)

**Recompilacións** 
* Los Toreros Muertos Rock Milenium (1999) 
* Canciones Irreverentes (2001) 
* Los Toreros Muertos (Antología CD/DVD) (2007)
Tuam

**Tuam** (*Tuaim* en irlandés) é unha cidade da República de Irlanda, no oeste do país na provincia de Connacht e no condado de Galway. Ten unha poboación de 6.885 habitantes.
Competencia administrativa

A **competencia administrativa** é un dos presupostos da acción da administración pública

No exercicio das potestades públicas, o suxeito activo ha ser sempre *un órgano da Administración*, pero ademais debe ser o *órgano competente*.

## Clases 
* *Por razón do territorio*, en virtude da cal cada órgano administrativo ten competencia fronte aos seus iguais no territorio que se lle asigne. 
:Segundo o tipo de administración (administración estatal, autonómica ou local), cada órgano terá as súas competencias, propias e excluíntes, ou ben compartidas. O acto administrativo ditado por un órgano incompetente territorialmente é nulo de pleno dereito.

* *Por razón da materia*, en virtude da cal a cada órgano da Administración atribúenselle competencias nunha ou máis materias. O acto administrativo ditado por un órgano incompetente por razón da materia é nulo de pleno dereito.
* *Por razón da xerarquía*, en virtude do cal atribúese a competencia a uns órganos preferentemente respecto dos seus superiores ou inferiores. O acto administrativo ditado por un órgano incompetente por razón da xerarquía é anulable.

## Véxase tamén 
### Outros artigos 
* Administración pública
* Administración estatal
* Administración autonómica
* Administración local
* Acto administrativo
* Estatuto básico do empregado público
Economía dos Países Baixos

Os Países Baixos ten unha economía próspera e aberta fortemente dependente do comercio externo, na que o goberno reduciu o seu papel dende os anos 1980. Os principais sectores industriais son o procesamento de alimentos, a química e petroquímica e a maquinaria eléctrica. Unha agricultura altamente mecanizada emprega apenas o 4% da forza de traballo fornecendo grandes excedentes para a industria de alimentos e para a exportación; o país é o terceiro maior exportador agrícola mundial en valor, detrás apenas dos Estados Unidos de América e da Francia. Os neerlandeses conseguiron solucionar a cuestión das finanzas públicas e da parada do crecemento do emprego moito antes do seus compañeiros europeos.

Membro fundador do Euro, os Países Baixos substituíron a súa antiga moeda, o florín, o 1 de xaneiro de 1999 cos outros países membros da zona do euro; as moedas e billetes de euro viron a luz o 1 de xaneiro de 2002.

O país ten o principal porto do mundo, Rotterdam.

## Notas 
## Véxase tamén 
### Outros artigos 
* Real Casa da Moeda dos Países Baixos
ISO 216

300px|dereita|miniatura|Medidas da serie A.
A norma **ISO 216** da Organización Internacional para a Estandarización (*International Organization for Standardization*, ISO) especifica os formatos de papel e é usada actualmente en moitos países do mundo. É o estándar que define o popular A4. A norma ISO 216 equivale á DIN 476, da cal deriva, e á UNE 1011.

## Historia 
As vantaxes de basear o tamaño do papel nunha relación matemática baseada na raíz cadrada de dous (√ 2) observouna xa en 1786 o científico alemán Georg Christoph Lichtenberg, nunha carta a John Beckmann. Os formatos A2, A3, B3, B4 e B5 desenvolvéronse en Francia, e foron publicados en 1798 durante a Revolución Francesa, pero posteriormente quedaron no esquecemento.

A principios do século XX, Walter Porstmann converteu a idea de Lichtenberg nun sistema adecuado de diferentes tamaños de papel. O sistema Porstmann introducíuse como norma DIN (DIN 476) en Alemaña no ano 1922, en substitución dunha gran variedade de formatos de papel. Hoxe en día os tamaños de papel chámanse *Ax DIN* no uso diario.

## Formatos (ISO/DIN)
(Medidas en mm x mm)

A ISO 216 e os estándares relacionados foron publicados por primeira vez entre 1975 e 1995:
* ISO 216:1975, define as series A e B para tamaños de papel
* ISO 269:1985, define as series C para sobres
* ISO 217:1995, define as series RA e SRA en bruto ("sen recortar"), os tamaños de papel

## Véxase tamén
### Outros artigos
* DIN 476
* Formato de papel
### Ligazóns externas
* AENOR.Normas UNE
* Normas ISO  e
ISO 5218

A norma **ISO 5218** define a representación dos sexos humanos mediante un código numérico dun carácter. Emprégase en sistemas de información, como por exemplo aplicacións de bases de datos. Esta norma foi creada pola ISO en novembro do 1976 e actualizada en xullo do 2004.

## Códigos
## Véxase tamén
### Ligazóns externas
* Entrada no catálogo ISO para ISO/IEC 5218:2004
A Thousand Leaves

***A Thousand Leaves*** é o décimo álbum da banda estadounidense de rock alternativo Sonic Youth, editado o 12 de maio de 1998 polo selo DGC Records. Foi o seu primeiro grande traballo en ser gravado no seu estudo privado de Manhattan, chamado Echo Canyon e construído cos cartos que gañaron no festival de Lollapalooza de 1995. Como a banda tivo liberdade de tempo para traballar no seu estudio, o álbum ten varios temas longos e de carácter improvisado que foron desenvolvidos desigualmente. Tres EPs altamente experimentais, *Anagrama*, *Slaapkamers met slagroom* e *Invito al ĉielo*, foron gravados de xeito simultáneo a este disco.

Tras o seu lanzamento o disco acadou o número 85 na lista *Billboard 200* e o 38 na lista británica de álbums. A canción "Sunday" foi editada como sinxelo contando cun vídeo musical dirixido por Harmony Korine e protagonizado polo actor Macaulay Culkin. En xeral o álbum tivo unha boa recepción, louvando os críticos as longas e tranquilas interaccións de guitarra entre Thurston Moore e Lee Ranaldo. Porén, algúns criticaron a forzada entrega vocal de Kim Gordon e atoparon varias cancións innecesariamente longas e pobremente construídas.

## Antecedentes e gravación 
*A Thousand Leaves* é a continuación do álbum de 1995 *Washing Machine*, que foi editado pouco despois de que a banda rematase o seu período como cabeza de cartel do festival de Lollapalooza. Cos cartos que fixeron no festival decidiron construír un estudio de gravación, bautizado como Echo Canyon, na rúa Murray do Lower Manhattan. O espazo de preto de tres anos entre *Washing Machine* e *A Thousand Leaves* representou o espazo máis longo entre álbums de estudio de Sonic Youth ata a data. O cantante e guitarrista Thurston Moore explicou que a banda precisaba un descanso, destacando que estiveran xirando sen parar durante 16 anos. Moore dixo, "Estamos tendo fillos, estamos facéndonos vellos, imos arrefriarnos un pouco e a construír este taller, e seguir así, traballando esa ruta". No seu estudio, a banda comezou a escribir novas cancións de improvisacións realizadas nos ensaios. A portada do álbum foi realizada pola artista Marnie Weber, e amosa un hámster e á propia Weber con 10 anos levando cornos de animais.

Tras o seu lanzamento *A Thousand Leaves* chegou ao número 85 na lista estadounidense *Billboard 200* e ao 38 da list británica de álbums. O sinxelo "Sunday" acadou o número 72 na lista británica de sinxelos e foi finalmente publicado en vinilo e CD o 14 de xullo de 1998, contendo unha versión de Nirvana, "Moist Vagina", como unha das súas caras b. Un videoclip dirixido por Harmony Korine e protagonizado por Macaulay Culkin foi realizado para o sinxelo. A banda elixiu a Korine debido ao seu traballo nos filmes *Kids* (1995) e *Gummo* (1997), o primeiro dos cales contaba con varios actores novos que anteriormente apareceron no vídeo musical do sinxelo de 1993 "Sugar Kane", incluída a actriz estadounidense Chloë Sevigny. Cara ao mes de xullo de 1999 o álbum levaba vendidas 54.000 copias nos Estados Unidos segundo Nielsen SoundScan., e no ano 2005 levaba unhas vendas de 66.000 unidades.

## Listaxe de cancións
## Notas
ISO 4217

A norma **ISO&nbsp;4217** foi creada pola ISO co obxectivo de definir códigos de tres letras para todas as moedas do mundo. Isto elimina as confusións causadas por algúns nomes de divisas como dólar, franco ou libra, que son empregados en numerosos países pero teñen tipos de cambio moi diferentes.

As dúas primeiras letras do código son as dúas letras do código do país da moeda segundo o estándar ISO&nbsp;3166-1 e a terceira é normalmente a inicial da divisa en si. Esta norma define tamén as relacións entre a unidade monetaria principal e as súas subdivisións.

Inclúe tamén códigos para metais preciosos (ouro, prata, paladio e platino) e outras definicións utilizadas no mundo financeiro. Tamén existen códigos especiais para probas (*XTS*), e para indicar transaccións non monetarias (*XXX*). Todos estes códigos comezan coa letra&nbsp;"X". Os metais preciosos utilizan&nbsp;"X" e o símbolo químico do metal. ISO&nbsp;3166 nunca asigna códigos de país comezando con&nbsp;"X", polo que ISO&nbsp;4217 pode usar códigos que comecen con esa letra sen arriscarse a colisións.

## Códigos 
### Códigos obsoletos
Cúmulo de Virgo

dereita|270px|miniatura|Centro do cúmulo
O **Cúmulo de Virgo** é unha aglomeración de galaxias distante aproximadamente 59 ± 4 millóns de anos luz na constelación de Virgo, comprende unhas 2000 galaxias. Foi descuberto en 1781 polo astrónomo francés Chales Messier, sen saber que era un conxunto de galaxias e, por tanto, de obxectos exteriores á Vía Láctea.

O cúmulo domínano tres grandes galaxias: M87, M86 e M49. Globalmente o cúmulo ten forma alongada, e está no centro do Supercúmulo de Virgo.
Yes

**Yes** foi unha das bandas pioneiras do rock progresivo, formada en 1968. Influídos nos seus inicios por bandas precursoras do rock máis experimental como The Beatles, The Who e The Moody Blues; máis o estilo melódico Everly Brothers; e os multifaceticos Crosby, Stills Nash (and Young). Rapidamente evolucionarían a un estilo propio, caracterizado por complexas e recargadas harmonías, tomando diversos elementos do jazz, da música clásica, xunto coas súas melódicas cancións e un enigmático contido onírico e poético.

Máis duros e menos dramáticos que Genesis e menos electrónicos que os entón psicodélicos Pink Floyd, o rock de Yes marcaría a historia de tales clásicos como "Fragile", "Close To The Edge" e "Tales From Tophographic Oceans". ademais de estar escrita na súa historia a participación de Rick Wakeman e Patrick Moraz en teclados.

## Discografía
Assurnasirpal II

**Assurnasirpal II** (-884--859) foi rei de Asiria.

## Traxectoria 
Fillo de Tukulti-Ninurta. Dobregou a Babilonia e someteu Mesopotamia e o actual Líbano e acosou Anatolia. Sufocou unha rebelión en Surn (Bit Halupe). Controla as rotas comerciais entre Mesopotamia e o Mediterráneo. Fundou unha nova capital en Kalaj (Nimrud). Foi temido pola súa crueldade extrema; o esfolamento, o empalamento e as execucións en masa son métodos de terror que someten a poboacións enteiras e disuaden da resistencia ou o levantamento. Os seus éxitos militares débense ao innovador emprego dun novo corpo de ataque: a cabalaría.

Ergueu un gran pazo con revestimento de alabastro e inscricións que relatan as súas fazañas.

Sucedeuno Salmanasar III.
Jim Shapiro

**James Gordon Shapiro**, nado o 19 de marzo de 1965, é un músico estadounidense.

## Traxectoria 
Jim Shapiro é irmán da cantante e vocalista Nina Gordon e fillo de Robert Shapiro, antigo presidente da empresa multinacional de agricultura e biotecnoloxía Monsanto.

Foi o batería orixinal de Veruca Salt e co-escribiu a canción "Number One Blind" do seu debut, *American Thighs* de 1994. En 1997 deixou a banda despois de que o segundo disco, *Eight Arms to Hold You*, fose editado. Entón formou a súa propia banda chamada Ultraswiss, onde é o líder, guitarrista e vocalista, xunto co antigo baixista de Veruca Salt Steve Lack.

No debut en solitario de Nina Gordon *Tonight and the Rest of My Life* (2000), Jim Shapiro tocou o mellotrón e a guitarra, e en 2003 gravou *Up Late With People* con Rick Ness, para o seu proxecto Ness.

Actualmente é membro da banda Hushdrops.
Xardín

[miniatura|dereita|Vista do *Xardín Massey*, en Tarbes, [Francia.]]
miniatura|dereita|250px|Exemplo de xardín xaponés.
[miniatura|dereita|250px|Vista do *Xardín de San Carlos*, na [A Coruña|Coruña.]]

Un **xardín** é unha zona de terreo onde se cultivan especies vexetais para o pracer dos sentidos. Facer estas hortas sen finalidade económica vén dunha larga tradición, e xa eran famosos os *Xardíns colgantes de Babilonia*, considerados como unha das marabillas do mundo antigo, o que denota que estes espazos de lecer teñen desde entón unha larga tradición.

Un xardín pode incorporar tanto materiais naturais como feitos polo ser humano.

## Etimoloxía 
O termo **xardín** provén do francés *jardin*, horta. En castelán, ás veces chámase o xardín *"horta de flor"*, para distinguilo da horta onde se cultivan verduras. A adopción da palabra francesa fixo máis fácil a distinción entre un e outro termo.

## Véxase tamén
### Outros artigos
* Xardinaxe
* Xardineiro
* Xardíns de Galicia
Peixe sapo

miniatura|250px|Peixe sapo

O **peixe sapo** é un peixe do xénero *Lophius* moi apreciado en gastronomía.

Polo seu contido en graxa é un peixe dos denominados brancos, xa que para chamarse azuis deberán posuír máis dun 5% de materia graxa na súa composición e o peixe sapo, incluíndo a súa pel, ten un 4,5%, o que o situaría en semi-branco e sen ela, non chega ao 2%.

## Variedades 
Existen dúas variedades de peixe sapo: o branco ou *Lophius piscatorius* e o negro ou *Lophius budegassa* (Spinola, 1807). A diferenza entre ambas as especies estriba na cor da membrana que cobre a cavidade abdominal de ambos os animais, chamada peritoneo. Esta vinza ou pel é branca no primeiro e negra no segundo, o cal determina o seu nome.

O *Lophius piscatorius*, de peritoneo branco, é tamén chamado **xuliana**, é moi insípido e ten unha carne correúda . O *Luphius budegassa* é tamén chamado **rabada** e **peixe tamboril**.

## Galería de imaxes 

File:Peixe sapo á galega. Galicia (Spain).jpg|Peixe sapo á galega
Ficheiro:Esqueleto de peixe sapo.jpg|Museo da Salga, O Grove
Economía de Nicaragua

[thumb|250px|left|[Managua.]]
Nicaragua, o país máis pobre da América Central e o segundo máis pobre do hemisferio, ha subemprego e pobreza diseminados. O acordo de libre comercio entre os Estados Unidos e a América Central está en vigor desde 2006 e ampliou as posibilidades de exportación para moitos produtos agrícolas e manufacturados.

Os téxtiles e o vestiario responden por case 60% das exportacións nicaraguanas, pero os aumentos do salario mínimo durante o goberno Daniel Ortega deberán reducir esta vantaxe comparativa da industria. Ortega promoveu a creación de empreendimentos binacionais administrados polas empresas petrolíferas estatais da Nicaragua e Venezuela. Estas iniciativas, xunto co débil sistema legal, poderán prexudicar o clima para investimentos de empresas locais e estranxeiras nun futuro próximo.

A súa economía é baseada na agricultura (maioritariamente café, algodón, banana). Contén reservas minerais de ouro, cobre, prata e chumbo, ningún deles de relevante importancia. As principais industrias sitúanse na costa occidental.

É un dos países máis pobres do Hemisferio Occidental, e a súa distribución de renda é unha das peores do planeta.

## Notas
Coelernos

Os **coelernos** (latín: *Coelerni*) eran un pobo ou *civitas* galaica da Gallaecia bracarense, que tiveron o seu centro arredor do castro de Castromao, no actual concello de Celanova, no sueste da provincia de Ourense. Os termos do dominio desta tribo non están claros, aínda que debido á organización xentilicia destes pobos prerromanos se supón que os castros máis achegados ó de Castromao formarían parte desta tribo, polo que dominaría todo o baixo Arnoia (concellos de Celanova, Ramirás, Gomesende, A Arnoia, Cortegada) e contrafortes da serra do Laboreiro (Verea, Quintela de Leirado, Padrenda) limitando ao Norte co castro de Armeá (Allariz).

## Fontes 
Os *coelerni* son citados en varios autores clásicos (Plinio o Vello, na súa *Naturalis Historia*, III, 28; Claudio Tolomeo na *Geographia*, II, 6, 41) e tamén en fontes epigráficas (CIL, II, 5616) e mais no importante Padrón dos pobos, estela na que se citan varios pobos galaicos, actualmente en Chaves (Portugal).

Tolomeo indica que a súa capital é *Coeliobriga*, actual castro de Castromao. As fontes indican que era un pobo incluído no convento xurídico bracarense.

## Distribución xeográfica 
Para este pobo foron indicadas no pasado varias localizacións, case todas póndoo en zonas diversas dos actuais Tras-os-Montes, no nordeste do actual Portugal. Porén, en 1970, no castro de Castromao, moi preto de Vilanova dos Infantes, foi achada unha *tessera hospitalitatis* datada no ano 132, na que se estabelece un pacto entre os coelernos, por unha banda, que son citados expresamente e, por outra banda un prefecto da cohorte I dos Celtiberos, e máis un legado. Este documento permite identificar Coeliobriga con este castro xa que como "capital" da tribo era o lugar idóneo para gardar tan importante documento que decretaba unha relación pacífica co invasor.

Aínda que tamén ten habido intentos por vincular o nome dos coelernos, polo menos para a súa primeira parte, co da actual localidade de Celanova, estes intentos carecen de base. Celanova é un nome altomedieval, do século X, como así o indica a documentación de fundación do seu mosteiro, na que expresamente se recolle que o lugar onde se vai asentar o cenobio se chama *Villare*, e que agora se denominará *Celanova*.

## A tessera de Castromao 
miniatura|dereita|Castro de Castromao, antiga *Coeliobriga*, castro-capital dos coelernos.

O que se deduce con claridade da mencionada *tessera*, é que os coelernos viviron na zona do Castromao, é dicir, dun xeito aproximado, no que hoxe denominamos comarca de Celanova, no sur de Galiza. A *tessera* atopada no castro consérvase hoxe no Museo Arqueolóxico Provincial de Ourense. O texto da *Tessera Hospitalitatis* é o seguinte:

Pode traducirse así:

## Notas 
## Véxase tamén 
### Outros artigos 
* Lista de tribos celtas
* Castro de Castromao

### Bibliografía 
* Ferro Couselo, J. e Lorenzo Fernández, J.: *La tessera hospitalis de Castromao*, en *Boletín Auriense*. Ourense, 1971.
* Rodríguez Colmenero, A.: *Galicia meridional romana*. Universidad de Deusto, 1977.
* Arias, F.: *A romanización de Galicia*. Ed. A Nosa Terra. Vigo, 1992.
Arabesco

miniatura|300 px|Arabescos na Alhambra
Un **arabesco** é un motivo artístico propio da arte islámica que consiste na repetición de formas xeométricas que recordan motivos vexetais e máis raramente de animais, utilizada profusamente para decorar mesquitas e edificios rexiliosos, ás veces inclúen citas do Corán entre os debuxos, o seu nome débese a que recorda a caligrafía árabe.

## Notas 
## Véxase tamén 
### Bibliografía 
* Canby, Sheila, *Islamic art in detail*, US edn., Harvard University Press, 2005, ISBN 0-674-02390-0, ISBN 978-0-674-02390-1, Google books
*Richard Ettinghausen, Oleg Grabar, and Marilyn Jenkins-Madina, *Islamic Art and Architecture, 650-1250*. (New Haven:  Yale UP, 2001)
* Fuhring, Peter, *Renaissance Ornament Prints; The French Contribution*, in Karen Jacobson, ed (often wrongly cat. as George Baselitz), *The French Renaissance in Prints*, 1994, Grunwald Center, UCLA, ISBN 0-9628162-2-1
* Harthan, John P., *Bookbinding*, 1961, HMSO (for the Victoria and Albert Museum)
* Rawson, Jessica, *Chinese Ornament: The Lotus and the Dragon*, 1984, British Museum Publications, ISBN 0-7141-1431-6
* Osborne, Harold (ed), *The Oxford Companion to the Decorative Arts*, 1975, OUP, ISBN 0-19-866113-4
Albións

Os **albións** (en ) eran un pobo galaico da Gallaecia, comprendidos dentro do convento xurídico lucense, que se situarían no territorio costeiro comprendido das marxes do Navia, no que na actualidade é a Asturias occidental.

## Etimoloxía 
É posible que o nome dos albións proveña da raíz celta *albiyo- “mundo (superior)” ou “país”. Pode ter relación co antigo nome da Illa de Gran Bretaña, que era *Albion*. Claudio Tolomeo nomea o mesmo río como *Navialbión*, confirmando a situación deste grupo. Segundo J. L. Maya, os albións, os egobarros e os cibarcos estaban constituídos por diversos castros vinculados ou confederados entre eles.

Ó seu territorio correspondería o castro de Coaña, que probablemente foi a súa capital.

## Estela de Nicer 
[miniatura|esquerda|75px|[Estela de Nicer.]]
miniatura|dereita|75px|Foto da estela.
A estela de Nicer é unha estela funeraria en 1932 no concello asturiano da Veiga, na desembocadura do río Eo. A inscrición está dedicada a Nicer, un "príncipe" dos albións (*principis Albionum*), o que dá pé a pensar que podían estenderse até este último río, no que, en último extremo, se atoparían cos egobarros, outro pobo galaico. A estela está exposta no Museo Arqueolóxico de Asturias, en Oviedo.

Non existe acordo sobre a súa datación. O feito de que a persoa á que fai referencia fose dunha tribo prerromana podería datalo cara ao século I, mais a aparición do crismón cristián que coroa a epígrafe indica que podería ser posterior.

## Notas 
## Véxase tamén 
### Outros artigos 
* Lista de tribos celtas
* Topónimos célticos en Galicia
### Bibliografía 
* Delamarre, Xavier (2003) *Dictionnaire de la langue gauloise*. Editions Errance. ISBN 978-2-87772-369-5.
Amazon

**Amazon.com, Inc.**, cuxo nome comercial é **Amazon**, é unha compañía estadounidense de comercio electrónico e servizos de computación na nube, establecida en Seattle, Washington. Foi unha das primeiras grandes compañías en vender bens a través de Internet. É tamén propietaria de Alexa Internet, a9.com, Shopbop, Internet Movie Database (IMDb), Zappos.com, DPreview.com e Twitch.

Jeff Bezos fundouna en 1994, pero non estivo operativa ata 1995. Primeiro especializouse na venda de libros e máis tarde diversificou as súas liñas de negocio, engadindo DVD, CD, software, videoxogos, alimentos, xoguetes e máis. É a marca de venda polo miúdo máis valiosa do mundo segundo o índice BrandZ.

Ten almacéns nos Estados Unidos de América, o Canadá, Irlanda, o Reino Unido, Francia, Alemaña, o Xapón e a China.

## Véxase tamén 
### Outros artigos 
* Rakuten
### Ligazóns externas 
* Páxina web oficial
Río Cávado

O **río Cávado** é un río do Norte de Portugal que nace na serra do Larouco, a unha altitude de cerca de 1.520 metros, pasa por Braga, Barcelos e desauga no océano Atlántico xunto a Esposende, logo dun curso de 135 quilómetros.

A conca do río Cávado limitada ao norte coa bacía hidrográfica do río Limia e, ao leste e sur, coas concas do río Douro e do Ave; ten unha área de 1.600&nbsp;km². O escoamento anual na foz do río é, de media, de 2.123 hm³.

Estímase que a conca hidrográfica do río Cávado posúe unha capacidade total de almacenamento de recursos hídricos da orde dos 1.180 hm³, en réxime regularizado, valor que corresponde a case un 30 % do total existente en Portugal.

## Afluentes principais 
*Río Homem
*Río Rabagão
*Río Saltadouro

## Encoros 
No sistema Cávado - Rabagão - Homem ha varios encoros implantados nos seus cursos fluviais para aproveitamentos hidroeléctricos.

*Encoro da Paradela
*Encoro de Salamonde
*Encoro da Caniçada
*Encoro do Alto Cávado
*Encoro do Alto Rabagão
*Encoro da Venda Nova
*Encoro de Vilarinho das Furnas
*Encoro de Penide
Interamnicos

Os **interamnicos** (en ), ás veces citados como **interamicos** (latín: *interamici*), foron un pobo prerromano da antiga Gallaecia, que segundo as fontes estaban inclusos no Convento xurídico bracarense.

## Fontes 
Os interamnicos aparecen citado por Tolomeo II, 6, 28, e nalgunhas inscricións epigráficas, das que sen dúbida a máis importante é o Padrón dos pobos, na que son listados entre outros grupos que seguramente axudaran a erguer a ponte romana de Chaves.

## Redución xeográfica 
A situación deste pobo ten sido obxecto de controversias entre os especialistas na materia. O claro é que son un pobo do convento bracarense. Tranoy (1981) colocounos no Tras-os-Montes portugués, entre os ríos Tuela e Rabaçal.

Mais, xa antes Rodríguez Colmenero (1973) noticiara a propia descuberta dunha epígrafe no que a República dos interamnicos honraba a un Quinto Licinio. Como quer que a lápida fora achada en Asadur, no concello de Maceda, na provincia de Ourense, o autor consideraba que os interamnicos debían ser resituados, nesa zona, que limitarían os ríos Miño e os seus afluentes Sil e Arnoia, o que xustificaría a denominación de interamnicos (interpretábel como "os do entre ríos", de inter "entre" e amnium "río")

Porén, na síntese de Felipe Arias, seguen a colocarse nos Tras-os-Montes, "entre Chaves e Braganza".

## Notas 
## Véxase tamén 
### Outros artigos 
* Lista de tribos celtas
### Bibliografía 
* Rodríguez Colmenero, Antonio, *Los Interamnici del Convento Bracaraugustano y su dios indígena Toroiogombicteto*, in rev. Hispania Antiqua (1973), t. III.
* Tranoy, A., *La Galice romaine*. París. 1981
* Arias, Felipe, *A romanización de Galicia*. Lugo. 1992.